paragraph_text: "Open Your Heart" je pjesma američke pjevačice Madonne. Izdana je 12. studenog 1986. kao četvrti singl s trećeg studijskog albuma True Blue pod Sire Recordsom. Pjesma se pojavila i na kompilacijama najvećih hitova The Immaculate Collection (1990.) i Celebration (2009.). Izvorno je napisana kao rock 'n roll pjesma, ali ju je Madonna promijenila u dance-pop žanr. To je pjesma s ljubavnom tematikom koja govori o osjećajima između mladog para i Madonninom izražavanju seksualne želje.